Улада прабачэння грахоў у Касцёле дадзена біскупам, наступнікам апосталаў. Яны, у сваю чаргу, даюць гэтую ўладу святарам, тыя ж выкарыстоўваюць яе ў сакраманце пакаяння і паяднання. Падчас вывучэння навукі Каталіцкага Касцёла пра сакраманты клерыкам, канешне, даюцца не толькі самі веды ў галіне сакрамантаў, але і веды пра ролю святара ў іх. У межах вывучэння таго, што датычыцца сакраманту пакаяння, разглядаюцца многія пытанні, такія, як: для чаго існуе споведзь і якая роля святара? Якія ўмовы споведзі і як дапамагчы чалавеку іх правільна разумець, каб споведзь была сапраўднай?